stanford-oval/wikipedia huggingface dataset:
עקרות בית נואשות
תקציר העלילה > עונה 1

פרקים 1–23 (23 פרקים). החלה ב-3 באוקטובר 2004 והסתיימה ב-22 במאי 2005.
הסדרה נפתחת עם התאבדותה המסתורית של עקרת הבית מארי אליס יאנג (ברנדה סטרונג), בביתה שברחוב ויסטריה ליין. מארי אליס מספרת לאחר מותה את סיפורן של ארבע חברותיה: בְּרִי ואן דה קאמפ (מרשה קרוס), האם המושלמת לכאורה לשני מתבגרים, אשר נאבקת להציל את נישואיה לרופא רקס ואן דה קאמפ (סטיבן קאלפ) ובבנה, אנדרו (שון פייפרום) אשר איתו היא לא מסתדרת כמו גם עם המשיכה שלו לבנים ועם העובדה שנהג בשכרות והרג אישה; לינט סקאבו (פליסיטי האפמן), אמא לארבעה ילדים קטנים כשטום (דאג סאוואנט), בעלה הפרסומאי, תמיד עסוק בעבודתו; סוזן מאייר (טרי האטצ'ר), אם גרושה שמחפשת אהבה, ומוצאת אותה אצל השכן מייק דלפינו (ג'יימס דנטון), שגם לו סוד משלו; וגבריאל סוליס (אווה לונגוריה), דוגמנית צמרת לשעבר הבוגדת בבעלה, קרלוס (ריקרדו אנטוניו צ'ווירה), העומד להיכנס לכלא. בעודן מנסות להיות רעיות ואמהות טובות, הרביעייה גם מנסה לגלות מדוע חברתן התאבדה. הגילויים של מכתב סחיטה בין חפציה של מארי אליס, קלטת טיפול פסיכולוגי ממנה מתברר ששמה האמיתי הוא אנג'לה, והתנהגותו המוזרה של האלמן שהותירה, פול (מארק מוזס), גורמים להן לנסות לפתור את תעלומת חברתן המנוחה.
עם סיום העונה מתבררת סיבת התאבדותה של מארי אליס יאנג: היא נסחטה על ידי מרתה הובר השכנה. מרתה גילתה שמרי אליס ופול חטפו את בנם זאק בהיותו תינוק מאמו הביולוגית דירדרה. לאחר כמה שנים דירדרה חזרה לקחת את בנה ומרי אליס רצחה אותה.
מייק מגיע לפתרון התעלומה המטרידה אותו - היעלמותה של חברתו לשעבר, דירדרה. ברי מתאלמנת לאחר שג'ורג', רוקח המאוהב בה, מחבל במכוון בתרופות של בעלה, הסובל ממחלת לב, ורוצח אותו. טום מתפטר מעבודתו לאחר שנודע לו שלינט פגעה בקידומו כי חששה שהקידום יגביר את היעדרותו מהבית, ומציע ללינט שתחזור לעבודתה כפרסומאית. גבריאל מוצאת עצמה בהריון, לאחר שבעלה החליף את הגלולות למניעת הריון שבהן השתמשה. טרם כניסתו לכלא נודע לקרלוס שגבריאל בגדה בו. סוזן מוחזקת כבת ערובה על ידי זאק, בנה של מרי אליס, המעוניין להרוג את מייק, כי חושד שהרג את אביו.
תקציר העלילה > עונה 2

פרקים 24–47 (24 פרקים). החלה ב-25 בספטמבר 2005 והסתיימה ב-21 במאי 2006.
אחרי הגילוי על סודה האפל של מארי אליס, עקרות הבית ממשיכות בחייהן. ברי, אשר בעלה נפטר, לא מתמודדת היטב עם היותה אלמנה, ויוצאת עם האיש אשר בלי ידיעתה הרעיל את בעלה כדי להיות איתה. במהלך העונה ברי מתמודדת גם עם היותה אלכוהוליסטית וסחיטתו של בנה אשר רוצה עצמאות ואת כספי החסכונות שלו. סוזן, עדיין מחפשת אהבה לאחר שנפרדה ממייק, מסיימת במיטה עם קארל, הגרוש שלה, ששיקר לה שנפרד מאידי. כאשר אידי מגלה זאת, היא שורפת את ביתה של סוזן כליל. לינט חוזרת לעבוד בפרסום, ובעלה טום הופך לעקר בית במקומה. לקראת סוף העונה הם מתחילים לעבוד יחד כאשר לינט היא הבוסית. יותר מאוחר גם מגלה כי לטום יש בת נוספת, ממישהי שהכיר לפני שנים רבות. גבריאל ההרה מחליטה להיות נאמנה לבעלה קרלוס, שמרצה את מאסרו בכלא. כאשר היא מתחילה להשלים עם היותה אמא בעתיד, היא מאבדת את התינוק. הם מחליטים ללכת על אימוץ, אך גם זה לא מסתדר, לבסוף מחליטים שעוזרת הבית שלהם שאו-מיי תשמש גם לפונדקאית שלהם, מאוחר יותר גבי תגלה כי קרלוס יבגוד בה איתה ותגרש אותו מהבית. כאשר הן מתמודדות עם חייהן, הנשים שמות לב למשהו חשוד בנוגע לשכנים החדשים: בטי אפלווייט ובנה מתיו, אשר עברו לוויסטריה ליין באמצע הלילה. ומחזיקים באסיר במרתפם, המתגלה כבנה השני של בטי, אשר הרג את חברתו של אחיו. בנה הראשון מת׳יו יוצא עם דניאל, בתה של ברי, בסוף העונה הם בורחים יחד, ואז מתגלה האמת כי מת׳יו הוא זה שרצח את חברתו.
בפרק האחרון לעונה, מסיבה שאינה ידועה, אורסון הודג׳ הידיד של סוזן דורס את מייק שבדרכו להציע לסוזן נישואים, וגורם לו להיכנס לקומה.
תקציר העלילה > עונה 3

פרקים 48–70 (23 פרקים). החלה ב-24 בספטמבר 2006 והסתיימה ב-20 במאי 2007.
עברו כ-6 חודשים מאז אורסון הודג' (קייל מקלכלן) דרס את מייק עם מכוניתו. ברי, אשר התגברה סוף סוף על מותו של בעלה רקס, מתחתנת עם אורסון. בחגיגת האירוסין שלהם, אישה מסתורית מאשימה את אורסון בהריגת אשתו לשעבר, ובמהלך העונה השלישית, עברו הנורא נחשף. בינתיים לינט צריכה להסתגל לכך שיש לטום ילדה נוספת מלפני שנישאה לה והיא עוברת לגור איתם לאחר שהאקסית של טום נרצחת. משפחת סקאבו פותחת פיצרייה. גבריאל מתגרשת מקרלוס אחרי שגילתה שבגד בה עם משרתתם לשעבר ואמה הפונדקאית של תינוקם. לבסוף היא מוצאת אהבה חדשה, אצל הפוליטיקאי ויקטור לאנג. אידי מתחילה מערכת יחסים עם מייק לאחר שגילתה שהוא סובל משכחה ובכך שכח מאהבתו לסוזן, וסוזן ממשיכה הלאה, ומוצאת אהבה אצל בריטי בשם איאן היינסוורת' בזמן שאשתו נמצאת בתרדמת בבית החולים בסמוך למייק. לבסוף, בנה של אידי טרוורס מקליין מבקר אצלה, וגם אחיינה אוסטין, אשר מנהל מערכת יחסים עם ג'ולי בתה של סוזן וגם עם דניאל בתה של ברי אותה הוא גם מכניס להריון. השכנה הקשישה, קארן מקלסקי (קתרין ג'וסטן) מסתירה משהו במקפיא שלה.
תקציר העלילה > עונה 4

פרקים 71–87 (17 פרקים). החלה ב-30 בספטמבר 2007 והסתיימה ב-18 במאי 2008.
התעלומה המרכזית של העונה קשורה לקתרין מייפייר אשר חוזרת לשכונה אחרי 12 שנים, יחד עם בעלה החדש אדם, בתה דילן וסוד טמון בליבה. דילן שהייתה בזמנו חברתה הטובה של ג'ולי מאייר (בתה הבכורה של סוזן), לא זוכרת דבר לא עליה, ולא על כל התקופה בה חייתה בעבר בוויסטריה ליין. סוזן ושאר השכנות חושדות שכל זה קשור לעזיבה הפתאומית של קתרין ולבעלה הקודם, עליו היא לא מוכנה לדבר בשום פנים ואופן. ברי מעמידה פני הרה כדי לחפות על דניאל, שנמצאת בהריון מתקדם. כמה חודשים אחר כך דניאל יולדת את בנה בנג'מין וברי מתעקשת לערוך לו ברית מילה בניגוד לדעת אורסון. סוזן נכנסת להריון ממייק דלפינו. לרוע המזל, מייק מתמכר לתרופות נגד כאבים ונאלץ לעזוב את הבית לחודש כדי לעבור תוכנית גמילה. אחרי זמן ממושך היא מגלה כי אורסון דרס אותו. לינט סקאבו מתמודדת עם הסרטן ומנסה להסתיר את דבר המחלה מהשכנים. במקביל, מתמודדת לינט גם עם אמה האקסצנטרית סטלה, שמחליטה לעזור למשפחת סקאבו ועוברת לגור אצלם. גבריאל הופכת לאשת ראש העיר, ומגלה שוויקטור מתכוון לרוץ למשרת מושל קליפורניה, ולומדת שבעלה הטרי, התחתן איתה רק מטעמי רייטינג וגיוס המצביעים, מתחילה לבגוד בו יחד עם לא אחר מאשר קרלוס, בעלה הקודם שהחל בינתיים במערכת יחסים עם אידי בריט. אידי מגלה את הרומן ומוסרת מידע לוויקטור. זוג הומואים, לי מקדרמוט (קווין ראהם) ובוב האנטר (טאק ווטקינס) עוברים לגור בוויסטריה ליין.
בפרק המסיים את עונת החורף של הסדרה תושבי ויסטריה ליין מתמודדים עם אסון הטורנדו שמביא איתו הרס ומוות: השכנה, איידה גרינברג נהרגת משום שוויתרה על מקומה המוגן עבור אחד מילדי משפחת סקאבו, ויקטור לאנג נהרג, קרלוס נפצע קשה וככל הנראה איבד את מאור עיניו, הרבה בתים נהרסו. בפרק האחרון קתרין מגלה את סודה הנורא לבתה דילן ולוויין (בעלה לשעבר). בסוף הפרק האחרון "קופצת" עלילת הסדרה קפיצה של 5 שנים קדימה. משם לומדים הצופים מעט על השינויים שיעברו על גיבורי הסדרה: גבריאל היא אם במשרה מלאה עם שתי בנות, ברי הופכת למעין "מרתה סטיוארט" בתחילת דרכה, כאשר אנדרו בנה משמש כמנהלה האישי. בניה של לינט הופכים לעבריינים צעירים, דניאל בתה של ברי נישאת ולוקחת אליה חזרה, את התינוק שעד עכשו היה נתון לטיפולה של ברי וסוזן חיה עם בן זוג בשם ג'קסון.
תקציר העלילה > עונה 5

פרקים 88–111 (24 פרקים). החלה ב-28 בספטמבר 2008 והסתיימה ב-17 במאי 2009.
העלילה מתרחשת 5 שנים לאחר סיום העונה הקודמת. אחת מהתעלומות היא סביב בעלה של אידי, דייב ויליאמס (ניל מקדונו). דייב מחפש לנקום במי שדרס למוות את בתו ואשתו וידוע לו שזה מישהו שמתגורר ברחוב ויסטריה. הוא מתחיל נקמה בתושבי ויסטריה ליין, כשבראשונה הוא נפטר מקארן מקלאסקי, שגילתה על תוכניתו וניסתה בעזרת אחותה לאסוף מידע אודותיו. קארן הספיקה לדווח עליו לממונה על שחרורו בערבות, והממונה מגיע לוויסטריה ליין, שם במהלך הופעה של להקתו של דייב (שהוקמה על ידי דייב על מנת להיות בקרבה גדולה למייק על מנת לנקום בו), מצית דייב למוות את הממונה עליו. בנוסף, על מנת לצאת נקי מהפשע, דייב מאשים את פורטר סקאבו, בנם של לינט וטום, בהצתת המועדון. לינט וטום מגלים שבנם פורטר מנהל רומן עם אישה נשואה, שגורמת לו להיקלע לסכסוך עם בעלה, שמנהל מועדון ומאיים לרצוח אותו. פורטר בורח מביתם ועובר לגור עם סבתו (אמה של לינט). קרלוס וגבריאל מתמודדים עם הקשיים שבגידול שתי בנות ובעיוורון של קרלוס כתוצאה מהטורנדו, ובמהלך העיוורון, עם קליינטית טורדנית שקרלוס השיג במהלך עבודתו כמסאג'יסט. לאחר שראייתו של קרלוס שבה אליו, הוא מתפטר מעבודתו כמסאג'יסט. ברי ואורסון חווים בעיות בנישואים, כשברי לא מוכנה לקבל את אורסון כעובד שותף איתה לאחר שישב בכלא. טום מגלה כי דייב האשים לשווא את בנו בהצתת המועדון. אידי מגלה כי דייב מדבר לאשתו המתה וסובל מהפרעה נפשית, ולאחר שהיא מגלה שהוא מטורף הרוצה לחסל את מי שהרג את אשתו ובתו, אידי בורחת מפניו, ומתנגשת בעמוד מתח גבוה. כאשר היא יוצאת מהמכונית הפגועה, היא מתחשמלת למוות ולא מספיקה לספר לכולם על תוכניתו של דייב. לאחר מותה, דייב מגלה במהלך האבל את וידויה של סוזן, כי היא הרגה בתאונה אישה ובת שלא במכוון, והיא מודה בפניו כי היא עד היום מצטערת על כך. מבלי שתדע כי מדובר באשתו ובתו של דייב, סוזן מנסה לעודד את דייב בתקופת האבל על אידי. בנה של אידי, טרוורס, אינו מעוניין לקבל את אפרה של אמו ואף מסרב להתאבל עליה, לאחר שהרגיש פגוע כי העבירה את המשמורת עליו לאביו באופן מלא. על מנת להשלים את מסע הנקמה שלו, דייב נוסע עם סוזן ואם-ג'יי לטיול, ומשאיר קלטת למייק. קתרין מוצאת את הקלטת, ומשאירה אותה פתוחה בתיק שלה. מייק, שבינתיים הפך לבן זוגה של קתרין ומתכנן להינשא לה צופה בקלטת ביום חתונתו, ומגלה כי דייב מתכנן לרצוח את סוזן ואת בנו. מייק משאיר את קתרין בשדה התעופה לבדה, וזו חושבת כי הוא לא רוצה להינשא לה. מייק מצליח ליצור קשר עם סוזן ולהזהיר אותה לגבי תוכניותיו של דייב. לבסוף דייב לא מסכן את בנה של סוזן ומייק וסוזן מתאחדים. דייב נכנס לבית משוגעים. ברי שולחת מתנקש לאורסון על מנת שיעזוב את הבית. טום ולינט בהיריון. קרלוס וגבי מאמצים את אחייניתו של קרלוס, שמסתבר כי היא מושכת את בניה של משפחת סקאבו על מנת שיעשו עבורה עבודות תמורת הנאה.
תקציר העלילה > עונה 6

פרקים 112–134 (23 פרקים). החלה ב-27 בספטמבר 2009 והסתיימה ב-16 במאי 2010.
העלילה מתרחשת בתחילה עם נישואיהם המחודשים של סוזן ומייק. קתרין אינה מוכנה להשלים עם כך שמייק עזב אותה לטובת סוזן ונוקמת בשניים. בהמשך העונה היא עוברת התמוטטות נפשית בעקבות האירוע ומנסה את מיניותה עם אישה. לינט נמצאת בהריון נוסף אך אינה מסכימה להשלים עם העובדה שהיא צריכה ללדת שוב והיא נכנסת לדיכאון. לשכונה מגיעה שכנה חדשה אנגי' בולן (דראה דה-מתאו) ומשפחתה אשר מסתירים סוד כמוס מאוד מפני השכונה. הם עוברים להתגורר בבית של מרי אליס. ג'ולי ביתה של סוזן מותקפת על ידי אלמוני. היחסים בין ברי ואורסון נמצאים על הסף ואורסון ממשיך לסחוט את ברי ולא נותן לה אפשרות לעזוב אותו אחרת יתלונן עלייה במשטרה. קרלוס וגבריאל ממשיכים לא להסתדר עם אחייניתו אותה אימצו. היא עושה להם צרות ומורדת בלי הפסקה הם שוקלים להעיף אותה אך בכל זאת ממשיכים לטפל בה. לבסוף, הם ביחסים טובים ואנה האחיינית עוברת לניו יורק לדגמן בעזרת גבי. קארן מקלסקי מוצאת אהבה חדשה. ברי מבקשת מאורסון גט אבל הוא מאיים עלייה לכן היא בוגדת בו עם קארל מאחורי גבה של סוזן אשתו לשעבר, קארל רצה להציע לברי נישואים בחג המולדת הוא התכוון להציע לה נישואים בהטסת מטוס אבל המטוס התרסק והוא נהרג ואורסון נפצע ואינו יכול ללכת. אורסון חוזר לגור אצל ברי והם מנסים לשקם את נישואיהם. עובד חדש מגיע לקייטרינג שלה ומתגלה כבן של רקס, בעלה הראשון. הוא מתנגח עם אנדרו ומנסה לתפוס את מקומו בחרה ובמשפחה.
קת'רין חוזרת מאשפוז בבית משוגעים, משתלבת מחדש בשכונה ומגלה שהיא לסבית. היא עוברת לגור עם רובין, חשפנית לשעבר שסוזן עזרה לה להשתקם.
אדי, חבר של פורטור ופרסטון סקאבו, עובר לגור עם אמו ומתגלה כפסיכופת שתוקף נשים.
תקציר העלילה > עונה 7

פרקים 135–157 (23 פרקים). החלה ב-26 בספטמבר 2010 והסתיימה ב-15 במאי 2011.
בעונה זו חוזר פול יאנג (מארק מוזס), בעלה של מרי אליס שהתאבדה, אשר היה גר בעבר בשכונה. הוא הואשם ברצח, וכביכול "נבגד" על ידי דיירי השכונה, שלא תמכו וביקרו אותו. הוא חוזר על מנת לנקום בכל השכונה. עונה זו מתמקדת גם באשתו החדשה המסתורית של פול יאנג - בת', ותוכניותיה של פלישיה טילמן כדי לנקום את מותה של אחותה, מרתה הובר. גבריאל וקרלוס מגלים שבתם חואניטה הוחלפה בלידתה עם תינוקת אחרת, וכתוצאה מכך גבריאל נאלצת להתחיל טיפול פסיכולוגי שמחזיר אותה לעיירה בה גדלה. עקב בעיות כלכליות, סוזן ומשפחתה עזבו את ויסטריה ליין וסוזן נאלצת להרוויח כסף באמצעות "חשיפתה" באתר אינטרנט ומסתירה זאת מבעלה מייק. במשך העונה היא נפצעת ונאלצת להמתין להשתלת כליה, שמגיעה בסוף מכיוון לא מתוכנן.
ברי יוצאת עם בחור הצעיר ממנה ב-17 שנים (בריאן אוסטין גרין) אותו הכירה בזמן ששיפץ לה את הבית. קרלוס מגלה את האמת על מות אמו, וכתוצאה מכך מסתיימת הידידות בין משפחת סוליס עם ברי. בעונה החדשה מצטרפת לשכונה עוד דמות רנה פרי (ונסה ויליאמס), שהייתה החברה הטובה ביותר של לינט. במהלך העונה מתגלה רומן ישן של רנה עם בעלה של לינט, טום. נישואיהם של השניים נקלעים לקשיים לאחר שלינט מכריחה את טום לקחת הצעת עבודה מפתה בניגוד לרצונו.
תקציר העלילה > עונה 8

פרקים 158–180 (23 פרקים). החלה ב-25 בספטמבר 2011 והסתיימה ב-13 במאי 2012.
בעונתה האחרונה של הסדרה הסיפור המרכזי הוא על סוד משותף של הבנות - (בעונות הקודמות זה היה על סודות אחרים של כל דמות בנפרד, והפעם זה ביחד.) לאחר שגבריאל וקרלוס חוזרים בעונה השביעית לעיירה בה גבריאל גדלה, אביה החורג של גבריאל, אלחנדרו, שאנס אותה כשהייתה ילדה, עקב אחריה לביתה שבוויסטריה ליין, הוא מאיים עליה וקרלוס הורג אותו שלא בכוונה תחילה. הבנות עוזרות לשניים להיפטר מהגופה ושומרות על הסוד. בינתיים, לברי יש חבר שוטר שמתחיל לחשוד שמשהו לא בסדר. לסוזן יש רגשות אשמה והיא מספרת למייק שעוזר להן לכסות על הסיפור. מאוחר יותר לינט בלית ברירה מספרת לבעלה שהיא סייעת לרצח, בזמן שהם בכלל פרודים. קרלוס הופך להיות אלכוהוליסט בעקבות האשמה שהרגיש ברצח אביה החורג של גבריאל וברי שומרת הרבה סודות מהחבורה בנושא הסתרת הגופה וזה גורם לכל הבנות לריב ולא לדבר עימה. בעקבות כך ברי מרגישה בודדה וחוזרת לשתות אחרי שהייתה פיכחת כבר כמה שנים. העניינים מסתבכים כאשר מייק מסתבך עם עבריינים מהשוק האפור ונרצח לעייני סוזן בזמן שהגן עליה. בעלה לשעבר של ברי, אורסון, חוזר לשכונה ומנסה להשיג את ברי בחזרה. ברי מגלה כי אורסון הוא זה שעקב אחריה ושלח לה מכתב סחיטה, שכמעט גרם לה להתאבדות, ומחליטה לגרש אותו. בעקבות כך אורסון שולח תמונות למשטרה של פיירוויו על מנת לנקום בברי כדי שיחשבו שהיא רצחה את אביה החורג של גבי.
ברי מגיעה לבית משפט, שם הבנות עוזרות לה להשיג את עורך הדין טריפ המטפל בעניין. לינט עושה הכל על מנת להחזיר אליה את טום בו היא עדיין מאוהבת אך לא מצליחה, לקראת סיום העונה טום מתחיל להרגיש שוב את ניצוצות האהבה כלפי לינט, אף על פי שיש לו בכלל בת זוג אחרת. קרלוס רוצה לעשות שינוי בחייו ומתפטר מעבודתו בטענה שהוא גורם רע ומתחיל לעבוד בעבודה יותר מוסרית אך פחות ריווחית בניגוד לרצונה של גבריאל. קארן מקלסקי צריכה להתמודד עם מחלת הסרטן ואומרת שהיא רצחה את האבא החורג של גבריאל ומשחררת את ברי מהאשמות ובכל זאת בית המשפט מחליט שלא לתבוע את קראן מקלסקי. בתה של סוזן, ג'ולי בהיריון עם התינוקת של פורטר, בנה של לינט. בסוף בעונה בן ורנה מתחתנים ג'ולי יולדת ולינט וטום חוזרים להיות ביחד, וקארן מקלאסקי מפסידה בקרב למחלת הסרטן ומתה. הפרק האחרון מסתיים בתיאור החיים של כל אחת מהבנות בעתיד, כאשר כל אחת מהן עוזבת את וויסטריה ליין לטובת מקומות שונים; סוזן עוזרת לגדל את בתה של ג'ולי, ברי נעשית פוליטיקאית, לינט מקבלת עבודה גדולה בניו יורק בחברה של קת'רין מייפר שקפצה לביקור מוקדם יותר, וגבי פותחת רשת בגדים משלה ומקבלת תוכנית בנושא בטלוויזיה.
דמויות > דמויות ראשיות

| שחקנ/ית | דמות | תיאור הדמות | עונות |
| --- | --- | --- | --- |
| טרי האטצ'ר | סוזן מאייר/דלפינו | אחת מארבע עקרות הבית שבמרכז העלילה. יש לה ילדה מתבגרת בשם ג'ולי | כל העונות |
| פליסיטי האפמן | לינט סקאבו | אחת מארבע עקרות הבית שבמרכז העלילה, פרסומאית. נשואה לטום ולהם חמישה ילדים | כל העונות |
| מרשה קרוס | ברי ואן דה קמפ/הודג' | אחת מארבע עקרות הבית שבמרכז העלילה. נשואה לרקס ולהם שני ילדים | כל העונות |
| אווה לונגוריה | גבריאל (גבי) סוליס | אחת מארבע עקרות הבית שבמרכז העלילה, דוגמנית עבר, נשואה לקרלוס סוליס ולהם שתי בנות | כל העונות |
| ניקולט שרידן | אידי בריט | מתווכת נדל"ן | 1-5 |
| ג'יימס דנטון | מייק דלפינו | שרברב, בן זוגה של סוזן | כל העונות |
| סטיבן קאלפ | רקס ואן דה קמפ | רופא, בעלה של ברי | 1 (אורח ב-2–3, 5, 7-8) |
| ריקרדו אנטוניו צ'ווירה | קרלוס סוליס | איש עסקים, בעלה של גבריאל סוליס | כל העונות |
| ברנדה סטרונג | מרי אליס יאנג | עקרת בית, מתאבדת בתחילת הסדרה, אך קולה ממשיך ללוות את הסדרה | כל העונות |
| מארק מוזס | פול יאנג | בעלה של מרי אליס יאנג | 1-2, 7 (אורח ב-3, 6, 8) |
| ריצ'רד בורגי | קרל מאייר | הגרוש של סוזן ואביה של ג'ולי מאייר | 1-6 (אורח ב-8) |
| שיין וברנט קינסמן   מקס וצ'ארלי קארבר | פורטר ופרסטון סקאבו | הבנים הבכורים של לינט וטום סקאבו | 1-4 (שיין וברנט)   5-8 (מקס וצ'רלי) |
| אנדריאה בואן | ג'ולי מאייר | בתם של סוזן וקארל | כל העונות |
| ג'סי מטקאלף | ג'ון רולנד | גנן שניהל רומן עם גבריאל סוליס | 1 (אורח ב-2–4, 6) |
| קודי קאש | זאק יאנג | בנם של מרי אליס ופול יאנג | 1-2 (אורח ב-3, 7) |
| דאג סאוואנט | טום סקאבו | פרסומאי, בעלה של לינט סקאבו | כל העונות |
| קייל מקלכלן | אורסון הודג' | בעלה השני של ברי | 3-6 (אורח ב-2, 7-8) |
| דיינה דלייני | קת'רין מייפיר | עקרת בית שבעבר התגוררה בפיירוויו | 4-6 (אורחת ב-8) |
| ונסה ויליאמס | רנה פרי | חברה ותיקה של לינט סקאבו שעוברת לגור בפיירוויו | 7-8 |
דמויות > דמויות משנה

| שחקנ/ית | דמות | עונות |
| --- | --- | --- |
| שון פייפרום | אנדרו ואן דה קמפ - בנם של ברי ורקס ואן דה קמפ | כל העונות |
| קתרין ג'וסטן | קארן מקלסקי - אישה מבוגרת המתגוררת בפיירוויו שנים רבות | כל העונות |
| קווין ראהם | לי מקדרמוט - מתווך נדל"ן, בן זוגו של בוב האנטר | 4-8 |
| טאק ווטקינס | בוב האנטר - עורך דין, בן זוגו של לי מקדרמוט | 4-8 |
| ג'וי לורן | דניאל ואן דה קמפ - בתם של ברי ורקס ואן דה קמפ | כל העונות |
| מייסון וייל קוטון | אם.ג'יי דלפינו - בנם של סוזן ומייק דלפינו | 5-8 |
| בו מירצ'וף | דני בולן | תפקיד חוזר, 18 פרקים |
פרקים

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 23 | 23 | 3 באוקטובר 2004 | 22 במאי 2005 |
|  | 2 | 24 | 24 | 25 בספטמבר 2005 | 21 במאי 2006 |
|  | 3 | 23 | 23 | 24 בספטמבר 2006 | 20 במאי 2007 |
|  | 4 | 17 | 17 | 30 בספטמבר 2007 | 18 במאי 2008 |
|  | 5 | 24 | 24 | 28 בספטמבר 2008 | 17 במאי 2009 |
|  | 6 | 23 | 23 | 27 בספטמבר 2009 | 16 במאי 2010 |
|  | 7 | 23 | 23 | 26 בספטמבר 2010 | 15 במאי 2011 |
|  | 8 | 23 | 23 | 25 בספטמבר 2011 | 13 במאי 2012 |
אנימציית הפתיחה

הרעיון לאנימציית הפתיחה היה של יוצר הסדרה, מארק צ'רי. לאחר פנייה ל-16 חברות להגשת הצעות למימוש רעיון זה, נבחרה החברה ההוליוודית yU+co. אנימציית הפתיחה מבוססת על יצירות אמנות נודעות, המציגות יחסי גבר-אישה במהלך הדורות.
יצירות האמנות שבאנימציית הפתיחה:
"אדם וחוה", מאת לוקאס קראנאך האב, ציור משנת 1528.
ציור קיר ממצרים העתיקה.
נישואי הזוג ארנולפיני, מאת יאן ואן אייק, ציור משנת 1434.
אמריקן גותיק, מאת גרנט ווד, ציור משנת 1930.
פוסטר "אני גאה" ממלחמת העולם השנייה, צייר לא ידוע.
"פחית מרק של קמפבל", מאת אנדי וורהול, שנות ה-60 של המאה ה-20.
"זוג מתווכח" ו"זוג רומנטי" מאת רוברט דייל (בסגנון המזכיר מאוד את ציוריו של רוי ליכטנשטיין)
את המוזיקה לאנימציית הפתיחה חיבר דני אלפמן.
הערות שוליים

↑  Desperate Housewives On SABC3 Confirmed, April 3, 2007, TVSA
↑  yU + co Opens ABCs ?Desperate Housewives, Digital Producer, November 12, 2004
↑  Joseph Phelan, Missing the Picture: Desperate Housewives Do Art History, ArtCyclopedia
| פרס גלובוס הזהב לסדרת הקומדיה או הסדרה המוזיקלית הטובה ביותר |
| --- | --- | --- |
| 1969–1980 | המושל וג'יי. ג'יי. (1969) • המופע של קרול ברנט (1970) • הכל נשאר במשפחה (1971) • הכל נשאר במשפחה (1972) • הכל נשאר במשפחה (1973) • רודה (1974) • בארני מילר (1975) • בארני מילר (1976) • הכל נשאר במשפחה (1977) • טקסי (1978) • טקסי/אליס (1979) • טקסי (1980) |  |
| 1981–2000 | מ.א.ש (1981) • תהילה (1982) • תהילה (1983) • משפחת קוסבי (1984) • בנות הזהב (1985) • בנות הזהב (1986) • בנות הזהב (1987) • שנות הקסם (1988) • מרפי בראון (1989) • חופשי על הבר (1990) • גשר ברוקלין (1991) • רוזאן (1992) • סיינפלד (1993) • פרייז'ר/משתגעים מאהבה (1994) • סיביל (1995) • מפגשים מהסוג האישי (1996) • אלי מקביל (1997) • אלי מקביל (1998) • סקס והעיר הגדולה (1999) • סקס והעיר הגדולה (2000) |  |
| 2001–2020 | סקס והעיר הגדולה (2001) • תרגיע (2002) • המשרד (2003) • עקרות בית נואשות (2004) • עקרות בית נואשות (2005) • בטי (2006) • ניצבים (2007) • רוק 30 (2008) • Glee ‏(2009) • Glee ‏(2010) • משפחה מודרנית (2011) • בנות (2012) • ברוקלין תשע-תשע (2013) • טרנספרנט (2014) • מוצרט בג'ונגל (2015) • אטלנטה (2016) • גברת מייזל המופלאה (2017) • שיטת קומינסקי (2018) • פליבג (2019) • שיט'ס קריק (2020) |  |
| 2021–היום | ‏Hacks‏ (2021) • אבוט אלמנטרי (2022) • הדוב (2023) • ‏Hacks‏ (2024) |  |
| פרס גילדת שחקני המסך לאנסמבל השחקנים הטוב ביותר בסדרת קומית |
| --- | --- | --- |
| 1994–2009 | סיינפלד (1994) • חברים (1995) • סיינפלד (1996) • סיינפלד (1997) • אלי מקביל (1998) • פרייז'ר (1999) • ויל וגרייס (2000) • סקס והעיר הגדולה (2001) • כולם אוהבים את ריימונד (2002) • סקס והעיר הגדולה (2003) • עקרות בית נואשות (2004) • עקרות בית נואשות (2005)  המשרד (2006) • המשרד (2007) • רוק 30 (2008) • Glee‏ (2009) |  |
| 2010–היום | משפחה מודרנית (2010) • משפחה מודרנית (2011) • משפחה מודרנית (2012) • משפחה מודרנית (2013) • כתום זה השחור החדש (2014) • כתום זה השחור החדש (2015) • כתום זה השחור החדש (2016) • ויפ (2017) • גברת מייזל המופלאה (2018) • גברת מייזל המופלאה (2019) • שיט'ס קריק (2020) • טד לאסו (2021) • אבוט אלמנטרי (2022) • הדוב (2023) ‏•‏‏ רק רוצחים בבניין (2024) |  |
| --- | --- |
בקרת זהויות :  NLI: 987007372061805171  BnF: cb150701070 (data)  GND: 7519940-3  LCCN: n2006007443  SUDOC: 111280796  VIAF: 4149366091485601210   WorldCat (עם VIAF): 4149366091485601210
ויקינגים (סדרת טלוויזיה)

| --- | --- |

לוגו הפתיח
 סוגה:  דרמה היסטורית
 יוצרים:  מייקל הריסט 
 כותבים:  מייקל הריסט 
 בימוי:  יוהאן רנק, קיראן דונלי, קן גירוטי
 שחקנים:  טרוויס פימל קתרין ויניק קלייב סטאנדן גוסטף סקארסגארד ג'ורג' בלגדן ליינוס רואץ' אלכסנדר לודוויג אלכס אנדרסן ג'ורדן פטריק סמית' מרקו אילסו דייוויד לינדסטרום פיטר פרנזן
 פרסים:  4 פרסי המסך הקנדיים 4 פרסי גילדת הבמאים של קנדה
 פסקול:  טרוור מוריס
 ארץ מקור:  קנדה קנדה   אירלנד אירלנד
 תקציב:  40 מיליון 
 שפות:  אנגלית, אנגלית עתיקה, נורדית עתיקה, פרנקית עתיקה, ערבית, צרפתית, ספרדית
 מקום התרחשות:  סקנדינביה 
 תקופת התרחשות:  התקופה הוויקינגית 
 מספר עונות:  6 
 מספר פרקים:  89 
 תוכנית המשך:  ויקינגים: ולהאלה 
 הפקה
 חברת הפקה:  סרטי אוקטגון, טייק 5 הפקות
 הפצה:  MGM Television, נטפליקס, הולו 
 צלמים:  ג'ון בארטלי
 מוזיקה:  טרבור מוריס 
 אורך פרק:  45 דק' 
 שידור
 רשת שידור:  ערוץ ההיסטוריה (עונות 5—1) Prime Video (עונה 6)
 רשת שידור בישראל:  Yes Oh, HOT VOD
 פורמט (תמונה):  HDTV
 פורמט (קול):  דולבי דיגיטל
 תקופת שידור מקורית:  3 במרץ 2013 – 30 בדצמבר 2020
 קישורים חיצוניים
 דף התוכנית ב-IMDb
 
ויקינגים (באנגלית: Vikings) היא דרמה היסטורית קנדית-אירית שנוצרה ונכתבה על ידי מייקל הירסט עבור ערוץ ההיסטוריה. הסדרה עלתה לשידור ב-3 במרץ 2013 בארצות הברית ובקנדה. הסדרה צולמה באירלנד בהשראת הסיפורים על הוויקינג רגנאר לודברוק, אחד מגיבורי התרבות הנורדית הנודעים ביותר. הסדרה מציגה את רגנאר כחקלאי שעולה לגדולה לאחר פשיטות מוצלחות באנגליה ובסופו של דבר הופך למלך סקנדינביה בתמיכת משפחתו וחבריו הלוחמים - אחיו רולו, בנו ביורן צד-ברזל ונשותיו בתולת המגן לגרטה והנסיכה אסלוג.
הסדרה חודשה במרץ 2015 לעונה רביעית ארוכה מהרגיל הכוללת 20 פרקים, שעלתה לשידור ב-18 בפברואר 2016. ערוץ ההיסטוריה חידש את הסדרה לעונה חמישית במרץ 2016, שכוללת 20 פרקים ומשודרת מנובמבר 2017. החלק השני של העונה החמישית שודר החל מנובמבר 2018. בספטמבר 2017 חודשה לעונה שישית בת 20 פרקים אף היא, עד דצמבר 2020.
הסדרה הייתה מועמדת לפרסים רבים, בהם פרס אמי לאפקטים חזותיים לשנים 2013-‏2015, וזכתה בארבעה פרסי המסך הקנדיים לשנים 2015-‏2016 וכן ארבעה פרסי גילדת הבמאים של קנדה לשנים 2014-‏2015.
לאחר סיום הסדרה נודע על יצירת סדרת-בת בשם: "ויקינגים: ולהאלה", אשר תתחולל 100 שנים לאחר הסדרה.
תקציר עלילה

הסדרה שואבת השראה מסיפורי הפשיטות, הסחר וחקר הארצות של הנורדים בראשית ימי הביניים בסקנדינביה. היא עוקבת אחר סיפורו של המלך הוויקינגי האגדי רגנאר לודברוק (טרוויס פימל), צוותו ומשפחתו, כפי שסופרו בעיקר בסאגות מהמאה ה-13 "עלילותיו של רגנאר לודברוק" ו"עלילות בניו של רגנאר לודברוק" כמו כן גם בכתביו של סקסו גרמטיקוס מהמאה ה-12, "גסטה דנורום". הסאגות הנורדיות האגדיות היו בחלקן מומצאות והתבססו באופן חלקי על המסורות הנורדיות שבעל פה, שנכתבו 200-‏400 שנים לאחר התרחשות האירועים. השראה נוספת לסדרה נלקחת ממקורות היסטוריים של אותה תקופה כמו הפשיטה על לינדיספארן שבצפון אנגליה המתוארת בפרק השני וקורותיו של אחמד אבן פדלאן במאה ה-10 ופגישתו בוורנגים. הסדרה מתארת את ראשיתה של התקופה הוויקינגית ומתחילה עם אירוע הפשיטה על לינדספארן.
| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 9 | 9 | 3 במרץ 2013 | 28 באפריל 2013 |
|  | 2 | 10 | 10 | 27 בפברואר 2014 | 1 במאי 2014 |
|  | 3 | 10 | 10 | 19 בפברואר 2015 | 23 באפריל 2015 |
|  | 4 | 20 | 10 | 18 בפברואר 2016 | 21 באפריל 2016 |
|  | 4 | 20 | 10 | 30 בנובמבר 2016 | 1 בפברואר 2017 |
|  | 5 | 20 | 10 | 29 בנובמבר 2017 | 24 בינואר 2018 |
|  | 5 | 20 | 10 | 28 בנובמבר 2018 | 30 בינואר 2019 |
|  | 6 | 20 | 10 | 4 בדצמבר 2019 | 5 בפברואר 2020 |
|  | 6 | 20 | 10 | 30 בדצמבר 2020 | 30 בדצמבר 2020 |